કૃષ્ણ શું છે? એ પરમ પુરુષ તો છે જ. પરમ પુરુષોત્તમ છે. એના મોઢામાં જેટલો પુરુષોત્તમ યોગ શોભે એટલો બીજાના મોઢામાં શોભે છે? પરમ પુરુષોત્તમ છે. એ પરમપુરુષોત્તમ પદ પામવા માટે માણસમાં પાંચ વસ્તુ આવવી જોઇએ. મને સમજાયું તે આ છે. કૃષ્ણ સૌથી પહેલા આદર્શ પુરુષ છે. મારા ઘણા વિદ્વાનો એમ લખે છે કે અમારો આદર્શ પુરુષ ભગવાન કૃષ્ણ છે. કેમ કે આદર્શ છે. એને આદર્શ બનાવી શકાય. કહેવા દો, કૃષ્ણ આદર પુરુષ છે. કોની પહેલી પૂજા કરશું એ પ્રશ્ન આવ્યો ત્યારે સાહેબ, કેટલી મોટી સત્તાએ કહ્યું કે પહેલો આદર તો આનો જ થવો જોઇએ. એ અમર પુરુષ છે.